બીજી બાજુ રાહુલના આરોપ પછી સરકાર પણ આક્રમક બની ગઈ છે. ગઈકાલે સંસદમાં નાણામંત્રી અરૃણ જેટલીએ રાહુલ ગાંધીને આડેહાથ લેતા કહ્યું કે આ પ્રકારના આરોપ લગાવીને તેઓ ભારતની રાષ્ટ્રીય સુરક્ષા સાથે ગંભીર સમજુતિ કરી રહ્યા છે. જેટલીએ રાહુલને પૂર્વ રક્ષા મંત્રી પ્રણવ મુખરજી પાસેથી શીખ મેળવવાની સલાહ પણ આપી હતી. જેટલીએ કહ્યું કે મારો આરોપ છે કે રાહુલ ગાંધી ભારતની સુરક્ષા સાથે ગંભીર સમજુતિ કરી રહ્યા છે. બજેટ પર ચર્ચાનો જવાબ આપતા જેટલીએ કહ્યું કે કોંગ્રેસના નેતૃત્વવાળી યુપીએ સરકાર પર ભ્રષ્ટાચારના આરોપ લાગતા જ રહેતા હતાં તેવામાં હવે તે એનડીએ સરકારમાં ભ્રષ્ટાચાર શોધવાનો પ્રયાસ કરી રહી છે. તેમને કંઈ નથી મળતું તો તેઓ રાફેલનો મુદ્દો ઊઠાવે છે.